РЕПУБЛИКА СРБИЈА

НАРОДНА СКУПШТИНА

15. мај 2014. године

О Б А В Е Ш Т Е Њ Е

ПРЕДСЕДНИКА НАРОДНЕ СКУПШТИНЕ РЕПУБЛИКЕ СРБИЈЕ

МАЈЕ ГОЈКОВИЋ

(10.05 часова)

ПРЕДСЕДНИК: Поштовани народни посланици, у складу са чланом 90. став 2. и чланом 101. став 2. и чланом 5. Пословника Народне скупштине, обавештавам вас да због ванредне ситуације узроковане елементарном непогодом министар унутрашњих послова др Небојша Стефановић није у могућности да присуствује седници Народне скупштине данас у 10.00 часова као овлашћени представник Владе приликом разматрања 12. тачке дневног реда седнице (разматрана 21. маја 2014).

Допис који нам је упућен пре неколико минута желим да пренесем и прочитам и јавности и вама посланицима: „Молим вас да се због потребе за хитним одржавањем Републичког штаба за ванредне ситуације, на чијем челу је министар за унутрашње послове др Небојша Стефановић, који ће се одржати дана 15. маја 2014. године у 11.00 часова, омогућите померање седнице Народне скупштине дана 15. маја 2014. године са 10.00 на 15.00 часова.

Такође, молимо да се из истих разлога заказан Одбор за одбрану и унутрашње послове помери дана 15. маја 2014. године са 9.00 часова на 14.00 часова“.

Из тих разлога наставак данашње седнице Народне скупштине одлаже се за 15.00 часова, до када одређујем паузу у раду, а надлежни одбор биће у 14.00 часова.

Захваљујем што сте дошли.